"Tuld ma tulin viskama maa peale." Luuka 12:49
One Way - Üks tee
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Nagu tavaliselt, toodab saadet misjoniühendus One Way Mission.
Tere tulemast saatesse!
Täna käivitub meie saadete sügishooaeg
väikeste muudatustega.
Esmaspäevased kordussaated lõpevad ja igal esmaspäeval on uus saade.
Selle asemel säilib kordussaade öösel kell 3.00
ja teisipäevane kordussaade kell 11.00.
Lüheneb ka meie saateaeg - 45-lt minutilt 30-le.
Augustis aga jätkame endiselt suvekordustega.
Täna kuuleme meie Nepali töö juhi Saji Kuriani intervjuud
ja Tapani Suonto õpetust janust Jumala järgi.
Alustuseks Saatchi Kurian, keda intervjueerib Kimmo Metsamäki.
- Tere tulemast Soome. Juhid One Way tööd Nepaalis.
Oled päritolult indialane ja elad Nepaalis.
Räägi lühidalt Nepaalist.
- Sündisin ja kasvasin India lõunaosas Keralas.
Elan Nepaalis juba kümme aastat.
Nepaalis elab 28 miljonit inimest, kelle hulgas on erinevaid rahvusühmi
ja kaste.
Nepaal oli 2007. aastani hindu riik
ja sellest alates sekulaarne riik.
Nepaal on väga ilus, seal on palju mägesid
ja seal asub ka Everesti mägi.
- Kuidas mõjutas hiljutine valitsusvahetus sinu tööd?
- Valitsus ja maoistlikud geriljad pidasid ligi 12 aastat sõda,
kus sai surma üle 12 000 inimese.
2008. aastal olid üldvalimised, mille võitnud maoistlikud geriljad
tulid võimule.
Maoistide võimule tulles muutus kristlaste olukord kergemaks.
Maoistid ei ole kristlaste vastu, kuna nad ei usu ühtegi religiooni
ja on rahul kristlaste tegevusega sotsiaalvaldkonnas.
Pärast nende võimule tulemist pole meil mingeid probleeme olnud.
- Mida sisaldab Nepaali töö? Mida te seal teete?
- Töötame peamiselt orbudega. Meil on seal lastekodu.
Samuti alustame kogudusi.
Töötame ja evangeliseerime peamiselt mägedes.
Samuti on meil kutsehariduskeskus invaliididele ja abivajavaile naistele.
See on meie töö peamine osa. Lisaks on vanglateenistus,
tänavaevangelism - teenime igal võimalikul viisil.
- Sul on kindlasti palvesoove. Mis on teie suurimad vajadused?
- Palvetage stabiilse valitsuse eest. Hetkel meil valitsust ei ole.
25. augustil on veel ühed valimised, kus valitakse peaministrit.
Nii et paluge meile stabiilset valitsust.
Paluge ärkamist kogudustesse ja uusi võimalusi.
Me ei tea, kui kaua see vabadus kestab.
Paluge, et Jumal avaks uusi uksi evangeliseerimiseks.
Paluge ka meie koguduste ja laste pärast.
Samuti otsime me maad lastekodu jaoks.
Tänases õpetusosas kuuleme kordusena Tapani Suonto jutlust
"Janu Jumala järele".
Siis ütles Issand:
"Vaata minu lähedal on paik, astu siia kaljule.
Kui mu auhiilgus sinust möödub, panen su kaljuprakku
ja katan sind oma käega, kuni olen mööda läinud.
Kui ma siis oma käe ära võtan, näed sa mind selja tagant,
aga mu palet ei tohi keegi näha."
Mooses janunes Jumala järele.
Ta koges oma elus suuri imesid ja õnnistusi, võib-olla suuremaid,
kui ükski teine jumalasulane kunagi enne või pärast teda.
Ta oli kogenud Jumala uskumatut abi,
kuid miski ei rahuldanud teda. Ta tahtis veel enamat.
Ta tahtis kohtuda Jumala endaga.
See igatsus, janu ja palve oli Jumalale meelepärane.
Jumal viis ta kõrbe, kaljuprakku ja varjas ta oma käega.
Kõrbes, kus kõik on surnud, oli Mooses üksi pimedas kaljupraos.
Seal ta tajus, et Kõikvõimas Jumal on kohal.
Pimeduses, vaikuses ja üksinduses tajus ta,
et temast möödub Jumal ise ja ta nägi Jumala au.
Ta sai vastuse oma südame igatsusele.
Ta janunes Jumala järele ja Jumal ilmub inimesele nii,
nagu Ta ilmuda saab.
Üks misjonär, kelle nime ma ei mäleta,
üks tuntumaid-olulisemaid misjonitöö pioneere,
kes oli teinud väärtuslikku tööd ja teeninud aastaid Jumalat,
kaotas seejärel usu Jumalasse.
Ta kaotas usu isegi Jumala olemasolusse
ning sattus tohutusse ahastusse ja kõrbe.
Ükskõik, kui palju ta ka ei võidelnuks, palvetanuks
ja hingehoiu vestlusi pidanuks oma kolleegidega,
miski ei aidanud.
Lõpuks vajus ta sellisesse masendusse ja pimedusse,
et otsustas end maha lasta.
Kui ta oli üksinduses valmis endalt elu võtma,
võib-olla püstol meelekohale surutud,
ilmus talle viimasel hetkel elav Jumal.
Ta nägi Jumala au ja kõik temas täitnud uskmatus,
ahastus ja pimedus olid minema pühitud.
Tol hetkel ta teadis, et elav Jumal on olemas.
Kogu tema kriis ja ahastus oli vaid pimeduse rünnak.
Jumal oli seda juhtuda lubanud.
Sellelt misjonärilt võeti Jumal.
Jumal lubas tal sattuda sellisesse pimedusse,
kus polnud enam mingit lootust, kuna kogu tema elu oli olnud Jumalas.
Pimeduses mõistis ta, ja usutavasti mõistis ka Jumal,
et sellele inimesele ei tähendanud miski muu midagi
kui vaid elav Jumal ja Tema tundmine.
Kui Jumalgi oli ära võetud, tundus surm talle paremana,
ta ei tahtnud enam päevagi maa peal elada ilma elava Jumalata.
Tema elul puudus igasugune mõte.
Seejärel ilmus Jumal ja ta sai, miga igatses.
Ta leidis uue ühenduse elava igavese Jumalaga
ja temast sai võimas jumalariigi tööriist.
Ta teenis pika misjonikarjääri ega kahelnud enam kunagi
Jumala olemasolus.
Vahel võtab Jumal meie elust kõik muu ära,
et leiaksime suurima aarde, mida inimene võib leida -
elava Jumala, ühenduse Temaga.
Et meidki valdaks samasugune janu Jumala järele, nagu valdas Moosese -
miski muu ei kõlba, janunen elava Jumala järele.
Aastaid tagasi, kui eduteoloogia vallutas Euroopa,
kohtusin ühel üritusel ühe ameeriklasega,
kes ütles, et Jumal tahab meid õnnistada, et oleksime rikkad
ja temagi tuli Euroopasse võtma vastu rikkust,
mille Jumal oli tema jaoks valmis pannud,
kuna Jumal tahab anda talle uue, kliimaseadmega Mercedese
ja ta tuli sellele Saksamaale järele.
Ta pidas piiblitunni Jumala teemal, kes tahab õnnistada, anda head
ja et oleksime rikkad.
Tema jaoks oli rikkuseks tol ajal haruldane
kliimaseadmega valge Mercedes Benz, mille ta õnnistusena USA-sse viis.
See inimene oli kaugel tõelisest Jumala rikkusest.
Suurem, kui see, mida Jumal võib anda -
Ta on andnud mullegi auto, mopeedi ja muud head, kui olen palunud,
kuid on midagi paremat.
Kui Jumal annab meile oma parima, toob Ta meid endale lähedale.
Ta annab meile iseennast. Ta tahab end meile ilmutada.
Ta ütleb: vaata, minu ees on üks koht.
Võid januneda oma ellu õnnistusi, milles pole midagi halba,
kuid täna ma ei räägi õnnistustest.
Võid januneda armuandide ja Jumala vägeva ilmumise järgi -
seegi on hea ja peamegi seda paluma.
Kuid täna me ei räägi ka sellest.
Võid januneda ärkamise järgi, kogudusele kordaminekut -
jumalasulastena on meil pidevalt need asjad südamel ja need on head,
kuid ma ei räägi täna ka sellest.
Mooses koges seda kõike, kuid ta igatses midagi enamat -
elavat Jumalat.
See oli Jumalale meelepärane.
Ei õnnistused, imed, suured ärkamised
ega koguduse edu kesta igavesti.
Ühel päeval on iga inimene ja jumalasulane silmitsi tõega,
et miski muu ei rahulda.
Siis mõistab inimene, et tema õnn on olla Jumala ligiolus.
Ta on Immaanuel, Jumal meiega.
Jeesus Kristus on tee osadusse Jumalaga,
Tema on tee sellesse õnnistatud paika -
elusse Jumala ligiolus, elava Jumala lähedal.
Koguja raamat ütleb:
"Mis kasu on inimesel kogu oma vaevast,
millega ta ennast päikese all vaevab."
"Tühisuste tühisus, kõik on tühine."
See on Jumala Sõna, see on Pühakiri.
Vahel võib inimese südant vallata ka selline tunne -
kõik on tühine - miski ei tähenda midagi
ja kõik oleks otsekui ära võetud, miski ei rahulda.
Meil on imeline saladus ja lohutus - on veel midagi: elav Jumal ise.
Selles on ka masendunud inimese suur lootus.
Paljud on täna masenduse küüsis, olen seda isegi kogenud.
Kui aga pole enam millestki kinni haarata, innustuda,
on olemas elav Jumal.
Kui hakkad janunema elava Jumala järele,
januned midagi nii suurt ja võimast,
et kui see janu su südame täidab ja kohtud elava Jumalaga
ning kasvad Tema lähedale, leiad elumõtte
ja see kannab sind igavesti.
Kui inimene hakkab janunema Jumala järgi,
kui see meid täidab ja me ei rahuldu millegi vähemaga,
oleme vaimselt väga tugeval alusel.
Asjad ei ole sel juhul halvasti, vaid väga hästi.
Jumala järgi janunev Jumala laps on Kristuses tugev.
Laps hakkab sel juhul Isa, Elavat Jumalat igatsema.
Vaid Tema on meie Taevaisa ja Looja.
Kui laps januneb ja igatseb oma isa järgi, on kõik hästi.
Siis ei tähenda elutingimused, rikkus, edu, välimus, vanus,
selle maailma patt ja lummus enam inimesele midagi.
Ainult Jumal täidab inimese südame igatsuse.
Suurim and ei ole see, mida Jumal annab või teeb.
Isegi kui see kõik on tore ja näeme, kuidas Jumal tegutseb.
Suurim kingitus ei ole kogemused. Ma ei räägi kogemustest.
Suurim and on elav Jumal ja osadus Temaga.
Tema rahuldab inimese kõige sügavamad salajased soovid.
Tema rahuldab janu, mis võib vallutada inimese nii,
et ei miski ega keegi muu ei saa seda janu kustutada.
See on janu Jumala järele.
Üle 20 aasta tagasi olin kord ühel koosolekul,
jälgisin rutiinselt oma pingis koosolekut.
Olin neil koosolekutel palju istunud, mul oli seal teatud kohustusi.
Äkitselt valdas mind tohutu janu Jumala järele.
Kui oled kunagi kogenud janu Jumala järele,
tead, millest ma räägin.
Janu kohata Jumalat, tulla Tema ligi.
See tuli nii üllatavalt, et ma ei saanud millestki aru.
Terve koosolek ja kõik toimuv kaotas tähenduse.
Tahtsin vaid pääseda altarile põlvili Jumala ette, Temaga kohtuda.
Issand tuli ja kohtus minuga.
Ma ei saanud siis veel aru, kuid neil päevil ja nädalail
sai alguse protsess, millest sündis One Way Mission.
Jumal tõmbas mind enda lähedale ja kõik muu kaotas tähenduse.
Olin kord ühel sõbral külas koos abikaasa Annega.
Elasime nende juures alumisel korrusel
ja jõime nende juures ülemisel korrusel kohvi.
Keset tavalist pärastlõunast vestlust valdas mu südant
suur igatsus pääseda üksi Jumala palge ette.
See hämmastas mind - me ei rääkinud vaimseist asjust.
Ometi valdas mind nii suur igatsus Jumala järele,
et mõtlesin, kuidas seda olukorda lahendada.
Kuidas öelda sõpradele, kelle juures ma külas olin,
et lähen nüüd alumisele korrusele mõneks tunniks. Sorri.
Teadsin sisimas, et Jumal kutsub mind palvesse.
Vaata, siin minu ees on koht, ütles Püha Vaim.
Mina aga ei läinud. Olukord tundus nii piinlik.
Mõtlesin, et palvetan õhtul oma toas, kui kõik magavad.
Tegingi seda, kuid see oli midagi muud.
Järgmistel päevadel kohtusin selliste võitluste ja rünnakutega,
mis mind sügavalt vapustasid.
Siis mõistsin, et Jumal nägi homset ja kutsus mind enda lähedale,
kohtuma elava Jumalaga.
Ma vajasin seda, et pidada vastu mind oodanud tormides,
millest ma midagi ei teadnud.
Siis otsustasin, et kui mu elus peaks kunagi
veel kord selline olukord tulema ja mu sisemust valdab
selline janu Jumala järele, on parem peatuda
ja minna kohtuma elava Jumalaga.
Kui meid valdab janu Jumala järele, on see Jumala töö.
Inimese liha ei igatse Jumala järele,
see tahab Temast eemale, see ei armasta Jumalat.
Tahan öelda sulle, et kui igatsed Jumala lähedust,
torma üksindusse, kus saad kohata elavat Kristust.
See on alati kutse elavalt Jumalalt.
Kuskil mujal ei ole sellist elu, õnnistust, abi, lohutust ja tuge
elu võitlusteks, kui Jumala ligiolus.
On õnnistus elada sellise südamega, lasta tõelisel janul süda vallutada.
Jumal tahab seda meile anda.
Laul 42 ütleb:
Mu hing januneb Jumala järele, elava Jumala järele;
millal ma tulen ja näen Jumala palet?
Mu silmavesi on mulle leivaks ööd ja päevad,
sest mu vastu öeldakse kogu päev: "Kus on su Jumal?"
Ma valan välja oma hinge, meenutades seda,
kuidas ma läksin läbi rahvamurru, keda ma juhtisin Jumala kotta
pühapidajate hõiske- ja tänuhääle saatel.
Miks sa oled nii rõhutud, mu hing, ja nii rahutu mu sees?
Oota Jumalat, sest ma tahan teda veel tänada ta palge abi eest!
Nii hüüab Jumala poole inimene, kellel on janu Jumala järele;
kellelt on kõik muu ära võetud. Ta on õnnistatud inimene.
Paljud on ehk tulnud täna siia pühapidajate hõiske- ja tänuhäälel.
Sa ehk ei jaksa rõõmustada nii nagu teised.
Võib-olla on su südames samasugune janu -
ainus, mis sind rahuldab, on elav Jumal.
Janunen kohtumist elava Jumalaga.
Võid oma südames küsida, millal ma tulen Jumala palge ette?
Püha Vaim vastab:
"Miks sa oled nii rõhutud, mu hing, ja nii rahutu mu sees?
Oota Jumalat, sest ma tahan teda veel tänada ta palge abi eest!"
Kui janu Jumala järele valdab inimese südame,
hakkab inimene automaatselt Jumalat ootama.
Meil on sõpru, kes ootavad Issandat.
Rääkisin kord ühe inimesega, kes veedab igal hommikul
ühe tunni Jumala ees vaikuses, oodates Jumalat.
Paljud teevad seda. Miks?
Sellepärast, et inimene on leidnud tõelise janu Jumala järele.
Kui ootad Jumalat vaikuses,
kui tuled Tema ligi, tuleb Tema sinu ligi.
Kui meid valdab janu Jumala järele ja igatseme osadust Temaga,
Tema ligiolu, võib vanglagi templiks muutuda.
Mäletan ühst vanglasse sattunud Soome narkokaupmeest,
kes mõisteti Tais mitmeks aastaks vanglasse ja tuli seal usule.
Küsisin, kuidas seal vanglas oli? See oli kindlasti hirmus koht?
Ta vastas üllatavalt, et seal oli imeline.
Jumal oli kohal.
Kui ta kohtus vangikongis elava Jumalaga,
muutus see tema jaoks templiks.
Jumala ligiolu oli nii võimas, et ta ei kogenud mingit viletsust.
Mõningaid on vanglast vabanemine isegi muretsema pannud,
sest nad kohtusid Jumalaga vanglas ja õppisid seal Jumalat igatsema.
"Vaata, siin mu juures on üks paik; astu selle kalju peale!
Kui mu auhiilgus möödub, siis ma panen sind kaljulõhesse
ja katan sind oma käega, kuni ma olen möödunud."
Jumal võib ilmuda vangikongis.
Usun, et Jumal on viinud paljusid vendi-õdesid just selleks vangi.
Soome vanglais tuleb tohutu hulk inimesi usule.
Isegi tänapäeva jutlustajaid ja evangeliste.
Jumal on nad vanglasse heitnud
ja seal on neid vallanud janu Jumala järele.
Jumal on täitnud nende sisemise igatsuse, nad on leidnud elu
ja see on viinud neid uue ülesandeni jumalariigi töös.
Nii möödus meie pooltund.
Aitäh vaatamast!
Loodetavasti kohtume nädala pärast!
Õnnistatud õhtut!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi